অতি প্রাচীন কাল থেকে ব্যাংক ব্যবস্থায় চেকের ব্যবহার হয়ে আসছে। ধারনা করা হয় প্রাচীন ভারতে, মৌর্য সাম্রাজ্যের সময় (খ্রিস্টপূর্ব ৩২১ থেকে ১৮৫ অবধি) ‘আদেশ’ নামে একটি বাণিজ্যিক পত্র বা দলিল ব্যবহৃত হয়েছিল, যার মাধ্যমে তৃতীয় ব্যক্তিকে অর্থ পরিশোধের জন্য কোন ব্যাংকের প্রতি আদেশ বা অনুরোধ করা হয়েছিল।

প্রচলিত আছে, প্রাচীন রোমানরা খ্রিস্টপূর্ব প্রথম শতাব্দীতে প্রেস্কিরপশন নামে পরিচিত এক ধরনের চেকের ব্যবহার করেছিলো।

ভেনিসে ত্রয়োদশ শতাব্দীতে আন্তর্জাতিক বাণিজ্যকে সহজতর করার লক্ষে এবং বিপুল পরিমাণ অর্থ ও স্বর্ণ বহন করা থেকে বণিকদের মুক্তি দিতে এক ধরনের বিল অব এক্সচেঞ্জ এর প্রচলন করেছিলো। পরবর্তীকালে এটির ব্যবহার ইউরোপের অন্যান্য দেশেও ছড়িয়ে পড়ে ।

১৫০০ শতকে ডাচ প্রজাতন্ত্রে এক ধরনের অর্থ ব্যবসায়ীর উদ্ভব ঘটে যারা "ক্যাশিয়ার" নামে পরিচিত ছিল। এরা নির্দিষ্ট ফি এর বিনিময়ে মানুষের অর্থ জমা রাখতো। পরবর্তীতে এরা এক ধরনের লিখিত আদেশের প্রচলন করে যেটি নগদ অর্থের মত কাজ করত। পরবর্তীতে এই লিখিত আদেশের প্রচলন ইংল্যান্ডসহ অন্যান্য দেশে ছড়িয়ে পড়ে।
১৭০০ শতকের দিকে ইংল্যান্ড তাদের নিজেদের দেশের মধ্যে অর্থ আদান প্রদানের জন্য বিনিময় বিল ব্যবহার শুরু করে। এই বিনিময় বিলগুলি অঙ্কিত নোট (Drawn Note) নামে পরিচিত ছিল। এগুলি ছিল হাতে লেখা। ১৭১৭ সালে ব্যাংক অব ইংল্যান্ড এক ধরনের মুদ্রিত চেকের ব্যবহার শুরু করে যা "চেক পেপার" নামে পরিচিত ছিল।

ধারনা করা হয়, সর্বপ্রথম ১৮১১ সালে স্কটল্যান্ডের বাণিজ্যিক ব্যাংক তাদের অ্যাকাউন্টধারীর জন্য প্রিন্ট করা চেকের প্রচলন করে। ওই চেকগুলির উপর ব্যাংক অ্যাকাউন্টধারীর নাম প্রিন্ট করা থাকতো।

১৮৩০ সালে ব্যাংক অব ইংল্যান্ড ৫০, ১০০ এবং ২০০ পাতা বিশিষ্ট চেক বইয়ের প্রচলন করে।

পরবর্তীতে একে একে সকল দেশর ব্যাংকগুলি তাদের অ্যাকাউন্টধারী বা গ্রাহকদের জন্য চেকের ব্যবহার শুরু করে।
চেকের প্রকারভেদ
চেকের পক্ষসমূহ
চেক এর বৈশিষ্ট্য
ইতিহাস